[Foto’s] Houtbaai-brand woed voortBrand in Houtbaai (22 Februarie 2017) Foto: @VWSfires, Twitter) ŉ Veldbrand in Houtbaai in Kaapstad het deurnag voortgewoed. Minstens vyf helikopters het Woensdag die brand met waterbomme help bestry wat die oggend uitgebreek het. Die oorsaak van die brand is nog nie bekend nie. Theo Layne, woordvoerder van Kaapstad se brand- en reddingsdiens het gesê ŉ groot deel van die brand is op die boonste hange van die berg wat nie toeganklik is vir konvensionele metodes van brandbestryding of voertuie nie. Volgens hom was daar ook in ŉ stadium ses brandweerwaens, twee watertenkers, 40 brandbestryders en 60 seisoenale brandbestryders op die toneel. Volunteer Wildfire Services (VWS) het Donderdagoggend om 05:00 bevestig die brand woed steeds voort.